《陈翁妻何氏挽词》
宋代·苏籀

驯和乃宗竞，攻苦更家丰。
不失蒸尝职，无非女士风。
南陔泣笄冠，中馈叹光鸿。
夜绩灯谁续，承承锡祚隆。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。